Съобщение за инвестиционно предложение за „Дестилерия за изваряване на етеричномаслени и медицински култури, линия за производство на екобрикети от биомаса“ с местоположение: УПИ IX-181, кв.18 по регулационния план на село Калугерене, община Главиница
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя ЕТ „Павлин Павлов - Магнус“ инвестиционно предложение за „Дестилерия за изваряване на етеричномаслени и медицински култури, линия за производство на екобрикети от биомаса“, с местоположение: УПИ IX-181, кв.18 по регулационния план на село Калугерене, община Главиница,  попада в обхвата на т. 7, буква „а” от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 3531/29.08.2017г.
Копие на писмото е изпратено в Община Главиница и кметство село Калугерене.
